U.S. Indo-Pacific Command

U.S. Indo-Pacific Command (INDOPACOM), tidligere U.S. Pacific Command, er den største og eldste av de ti felles hovedkommandoene i det amerikanske forsvaret. Kommandoen ble opprettet 1. januar 1947 av president Harry Truman og har hovedkvarter på Oahu i Hawaii. Ansvarsområdet strekker seg fra USAs vestkyst til østkysten av Afrika og omfatter over 50 prosent av jordens landområder (nesten 169 millioner kvadratkilometer), nærmere 60 prosent av jordens befolkning og 43 forskjellige land.

På grunn av sitt geografiske ansvarsområde er INDOPACOM amerikanernes representant i forbindelse med fem av de syv forsvarstraktatene som USA har inngått med sine allierte:

 USA/Filippinene (Mutual Defense Treaty, 1952) 
 USA/Australia (ANZUS, 1952) 
 USA/Sør-Korea (Mutual Defense Treaty, 1954) 
 USA/Frankrike/Australia/New Zealand/Thailand/Filippinene (South East Asia Collective Defense, 1955) 
 USA/Japan (Mutual Defense Treaty, 1960)

Eksterne lenker 
 

Indo-Pacific Command
Etableringer i 1947